Document ID: 31996R0834

KOMISSION ASETUS (EY) N:o 834/96,
annettu 6 päivänä toukokuuta 1996,
neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta julkisen intervention osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 6 artiklan 7 kohdan ja 22 a artiklan 3 kohdan,
sekä katsoo, että
hiljattain julkistetut tiedot BSE:n ihmiseen leviämisen uhasta on aiheuttanut suurta huolta kuluttajissa; seurauksena on ollut naudanlihan kulutuksen jyrkkä vähentyminen ja nauhanlihan hintojen huomattava lasku, joka saattaa kestää jonkin aikaa; tästä johtuva markkinoiden häiriöiden uhka vaatii kiireellisiä tukitoimenpiteitä,
tämä erityistilanne huomioon ottaen olisi poikettava tietyistä komission asetuksen (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 307/96 (4), säännöksistä kahden toukokuussa 1996 avattavan tarjouskilpailun osalta; ottaen huomioon hintojen toteamisen ongelmat, kun markkinoilla on hyvin vähän toimintaa, sekä yhteisön hintojen suuntaukset voi olla tarpeen olettaa, että niissä jäsenvaltioissa tai jäsenvaltioiden alueilla, joilla hintojen toteaminen ei ole mahdollista, markkinahinnat olisivat alle 80 prosenttia interventiohinnoista; olisi vahvistettava enimmäismäärä, joka voidaan ostaa interventioon kahdessa toukokuun tarjouskilpailussa, ja
naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Jos jäsenvaltiossa tai jäsenvaltion alueella ei ole ollut siitä itsestään riippumattomista syistä mahdollista todeta markkinahintoja kahden peräkkäisen viikon ajan, komissio voi asetuksen (ETY) N:o 2456/93 3 artiklan 1 kohdan e alakohdasta poiketen harkitessaan sen tarpeelliseksi katsoa, että markkinahinnat jäsenvaltiossa tai jäsenvaltion alueella ovat tasolla, joka on alle 80 prosenttia interventiohinnasta.
2. Asetuksen (ETY) N:o 2456/93 4 artiklan 1 kohdan ensimmäisestä alakohdasta poiketen:
a) interventioon hyväksytään yhteisön luokitusasteikon mukaisesti A-laatuluokkaan kuuluvat tuotteet, jotka kuuluvat alaluokkiin O2 ja O3 sekä C-laatuluokan tuotteet, jotka kuuluvat alaluokkiin O3 ja O4.
R3-laadun ja O4-laadun interventiohintojen erotus vahvistetaan C-laatuluokan osalta 30 ecuksi 100 kilogrammalta.
Kerroin R3-laadun tarjousten muuntamiseksi O4-laaduksi vahvistetaan C-laatuluokan osalta 0,914:ksi (luokassa keskimääräinen).
b) Lisätuotteet, joita voidaan ostaa interventioon, vaikka niitä ei mainita tämän asetuksen liitteessä III, ovat seuraavat:
TAULUKON PAIKKA
3. Asetuksen (ETY) N:o 2456/93 4 artiklan 2 kohdasta poiketen:
a) Yhdistyneessä kuningaskunnassa kasvatettujen kuohittujen, yli 30 kuukauden ikäisten eläinten ruhoja tai puoliruhoja ei voi ostaa interventioon;
b) kyseisessä kohdassa tarkoitetuista ruhoista tai puoliruhoista saatuja etuneljänneksiä voi ostaa interventioon.
4. Asetuksen (ETY) N:o 2456/93 4 artiklan 2 kohdan h kohdasta poiketen edellä mainitussa säännöksessä tarkoitettujen ruhojen enimmäispaino on 420 kilogrammaa.
5. Toukokuun 1996 kahdessa tarjouskilpailussa interventioon ostettavien tuotteiden kokonaismäärä ei saa ylittää 50 000:ta tonnia.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan kahteen toukokuussa 1996 asetuksen (ETY) N:o 805/68 6 artiklan 2 kohdan mukaisesti avattavaan tarjouskilpailuun.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä toukokuuta 1996.

Labels: 3
18
17